SALME.
129.
Sang til Festrejserne. 
De trængte mig hårdt fra min ungdom - så sige Israel - de trængte mig hårdt fra min Ungdom, men kued mig ikke. 
Plovmænd pløjed min Ryg, trak lange Furer; 
retfærdig er HERREN, han overskar de gudløses Reb. 
Alle, som hader Zion, skal vige med Skam, 
blive som Græs på Tage, der visner, førend det skyder Strå, 
og ikke fylder Høstkarlens Hånd og Opbinderens Favn; 
Folk, som går forbi, siger ikke: “HERRENS Velsignelse over eder! Vi velsigner eder i HERRENS Navn!” 
