SALME.
110.
Af David. En Salme. HERREN sagde* til min Herre: “Sæt dig ved min højre hånd, til jeg lægger dine fjender som en skammel for dine fødder!” { *på hebr. det Ord, der bruges om Herrens Åbenbaring for Profeterne. } 
Fra Zion udrækker HERREN din Vældes Spir; hersk midt iblandt dine Fjender! 
Dit Folk møder villigt frem på din Vældes Dag; i hellig Prydelse kommer dit unge Mandskab* til dig som Dug af Morgenrødens Moderskød. { *Oversættelsen usikker. Mika 5, 6. } 
HERREN har svoret og angrer det ej: “Du er Præst evindelig på Melkizedeks Vis.” 
Herren ved din højre knuser Konger på sin Vredes Dag, 
blandt Folkene holder han Dom, fylder op med døde, knuser Hoveder viden om Lande. 
Han drikker af Bækken ved Vejen, derfor løfter han Hovedet højt. 
