SALME.
3.
En Salme af David, da han flygtede for sin Søn Absalom. 
HERRE, hvor er mine Fjender mange! Mange er de, som rejser sig mod mig, 
mange, som siger om min Sjæl: “Der er ingen Frelse for ham hos Gud!” - Sela*. { *Musikudtryk af ukendt Betydning. } 
Men, HERRE, du er et Skjold for mig, min Ære og den, der løfter mit Hoved. 
Jeg råber højlydt til HERREN, han svarer mig fra sit hellige Bjerg. - Sela. 
Jeg lagde mig og sov ind, jeg vågned, thi HERREN holder mig oppe. 
Jeg frygter ikke Titusinder af Folk, som trindt om lejrer sig mod mig. 
Rejs dig, HERRE, frels mig, min Gud, thi alle mine Fjender slog du på Kind, du brød de gudløses Tænder! 
Hos HERREN er Frelsen; din Velsignelse over dit Folk! - Sela. 
