SALME.
54.
Til Sangmesteren. Med Strengespil. En Maskil* af David, { *se til Sl. 32, 1. } 
da Zifitterne kom og sagde til Saul: “David har skjult sig hos os.” 
Frels mig, o Gud, ved dit navn og skaf mig min ret ved din Vælde, 
hør, o Gud, min Bøn, lyt til min Munds Ord! 
Thi frække står op imod mig, Voldsmænd vil tage mit Liv; Gud har de ikke for Øje. - Sela. 
Se, min Hjælper er Gud, Herren støtter min Sjæl! 
Det onde vende sig mod mine Fjender, udryd dem i din Trofasthed! 
Da vil jeg frivilligt ofre til dig, prise dit Navn, o HERRE, thi det er godt; 
thi det frier mig ud af al Nød; mit Øje skuer med Fryd mine Fjender! 
