SALME.
70.
Til Sangmesteren. Af David. Lehazkir*. { *se til Sl. 38, 1. } 
Du værdiges, Gud, at fri mig, Herre, il mig til Hjælp! 
Lad dem beskæmmes og rødme, som vil mig til Livs, og de, der ønsker mig ondt, lad dem vige med Skændsel; 
lad dem stivne af Rædsel ved deres Skam, de, som siger: “Ha, ha!” 
Lad alle, som søger dig, frydes og glædes i dig; lad dem, som elsker din Frelse, bestandig sige: “Gud er stor!” 
Arm og fattig er jeg, il mig til Hjælp, o Gud! Du er min Hjælp og min Frelser; tøv ej, HERRE! 
